title: Komisjoni rakendusmäärus (EL) nr 129/2013, 14. veebruar 2013 , millega muudetakse määrust (EÜ) nr 1121/2009 seoses põllumajandustootjatele 2013. aastal antava riikliku üleminekutoetusega ning määrust (EÜ) nr 1122/2009 seoses otsetoetuste vabatahtliku kohandamise vähendamisega 2013. aastal

text:
               15.2.2013

               ET

               Euroopa Liidu Teataja

               L 44/2

         KOMISJONI RAKENDUSMÄÄRUS (EL) nr 129/2013,
   14. veebruar 2013,
   millega muudetakse määrust (EÜ) nr 1121/2009 seoses põllumajandustootjatele 2013. aastal antava riikliku üleminekutoetusega ning määrust (EÜ) nr 1122/2009 seoses otsetoetuste vabatahtliku kohandamise vähendamisega 2013. aastal
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 19. jaanuari 2009. aasta määrust (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003, (1) eriti selle artikli 142 punkte c ja e,
   ning arvestades järgmist:

               (1)

               Kooskõlas määruse (EÜ) nr 73/2009 artikliga 133a, mis on lisatud Euroopa Parlamendi ja nõukogu määrusega (EL) nr 671/2012, (2) võivad teatavad uued liikmesriigid maksta 2013. aastal riiklikku üleminekutoetust vastavalt täiendavate riiklike otsetoetuste suhtes kohaldatavatele tingimustele. Seepärast tuleks kõnealuse üleminekutoetuse arvessevõtmiseks muuta komisjoni 29. oktoobri 2009. aasta määruse (EÜ) nr 1121/2009 (milles sätestatakse nõukogu määruse (EÜ) nr 73/2009 üksikasjalikud rakenduseeskirjad seoses kõnealuse määruse IV ja V jaotises sätestatud põllumajandustootjate suhtes kohaldatavate toetuskavadega) (3) III jaotise 2. peatükki, mis sisaldab täiendavate riiklike otsetoetuste rakenduseeskirju.

               (2)

               Määruse (EÜ) nr 73/2009 artiklis 10b, mis on lisatud määrusega (EL) nr 671/2012, on sätestatud otsetoetuste vabatahtlik kohandamine 2013. aastal. Seepärast on asjakohane vastavalt kohandada komisjoni 30. novembri 2009. aasta määruse (EÜ) nr 1122/2009 (millega kehtestatakse nõukogu määruse (EÜ) nr 73/2009 üksikasjalikud rakenduseeskirjad seoses põllumajandustootjate otsetoetuskavade alusel makstavate toetuste nõuetele vastavusega, ümbersuunamisega ning ühtse haldus- ja kontrollisüsteemiga ning määruse (EÜ) nr 1234/2007 üksikasjalikud rakenduseeskirjad seoses veinisektori toetuskavade alusel makstavate toetuste nõuetele vastavusega) (4) artikli 79 lõiget 1.

               (3)

               Seega tuleks määruseid (EÜ) nr 1121/2009 ja (EÜ) nr 1122/2009 vastavalt muuta.

               (4)

               Käesoleva määrusega ettenähtud meetmed on kooskõlas otsetoetuste korralduskomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1121/2009 muutmine
   Määrust (EÜ) nr 1121/2009 muudetakse järgmiselt:

               1)

               III jaotise 2. peatüki pealkiri asendatakse järgmisega:

                     „Täiendavad riiklikud otsetoetused ja riiklik üleminekutoetus”;

               2)

               artikkel 91 asendatakse järgmisega:
               „Artikkel 91
               Vähendamiskoefitsient
               Kui konkreetse sektori täiendavad riiklikud otsetoetused või riiklik üleminekutoetus ületavad komisjoni poolt määruse (EÜ) nr 73/2009 artikli 132 lõikega 7 või määruse (EÜ) nr 73/2009 artikli 133a lõikega 5 lubatud piirmäära, vähendatakse asjaomase sektori täiendavate riiklike otsetoetuste või riikliku üleminekutoetuse määra vähendamiskoefitsiendi abil proportsionaalselt.”;

               3)

               artiklid 93, 94 ja 95 asendatakse järgmisega:
               „Artikkel 93
               Kontrollimine
               Uued liikmesriigid kohaldavad asjakohaseid kontrollimeetmeid veendumaks, et on täidetud täiendava riikliku otsetoetuse ja riikliku üleminekutoetuse saamise tingimused, mis on kindlaks määratud määruse (EÜ) nr 73/2009 artikli 132 lõike 7 või artikli 133a lõike 5 kohases komisjoni loas.
               Artikkel 94
               Aastaaruanne
               Uued liikmesriigid edastavad aruande täiendavate riiklike otsetoetuste ja riikliku üleminekutoetuse rakendamise meetmete kohta enne rakendamisaastale järgneva aasta 30. juunit. Kõnealune aruanne peab sisaldama vähemalt järgmist teavet:

                           a)

                           muutused kõnealuseid toetusmakseid mõjutavas olukorras;

                           b)

                           iga toetusmakse kohta toetusesaajate arv, antud riikliku abi kogusumma, hektarid, loomade arv või muud ühikud, mille eest toetust maksti, ning vajaduse korral maksemäär;

                           c)

                           aruanne vastavalt artiklile 93 kohaldatud kontrollimeetmete kohta.

                     Artikkel 95
               Riigiabi
               Määruse (EÜ) nr 73/2009 artikli 132 lõikes 7 ja artikli 133a lõikes 5 sätestatud komisjoni loale mittevastaval viisil makstud täiendavaid riiklikke otsetoetusi ja riiklikku üleminekutoetust käsitatakse ebaseadusliku riigiabina nõukogu määruse (EÜ) nr 659/1999 (5) tähenduses.

         Artikkel 2
   Määruse (EÜ) nr 1122/2009 muutmine
   Määruse (EÜ) nr 1122/2009 artikli 79 lõige 1 asendatakse järgmisega:

      „1.   Vähendamist, mis tuleneb määruse (EÜ) nr 73/2009 artiklitega 7 ja 10 ning, olenevalt asjaoludest, nõukogu määruse (EÜ) nr 378/2007 (6) artikliga 1 ettenähtud toetuste ümbersuunamisest, määruse (EÜ) nr 73/2009 artikli 10b kohasest vabatahtlikust kohandamisest 2013. aastal ja määruse (EÜ) nr 73/2009 artiklis 11 sätestatud finantsdistsipliinist, ning määruse (EÜ) nr 73/2009 artikli 8 lõikes 1 sätestatud vähendamist kohaldatakse käesoleva määruse artiklis 78 sätestatud korras määruse (EÜ) nr 73/2009 I lisas loetletud eri toetuskavadest saadavate selliste toetuste summa suhtes, millele põllumajandustootjal on õigus.

   Artikkel 3
   Jõustumine
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. veebruar 2013

            Komisjoni nimel

            president

         José Manuel BARROSO

      (1)  ELT L 30, 31.1.2009, lk 16.

      (2)  ELT L 204, 31.7.2012, lk 11.

      (3)  ELT L 316, 2.12.2009, lk 27.

      (4)  ELT L 316, 2.12.2009, lk 65.

      (5)  EÜT L 83, 27.3.1999, lk 1.”

      (6)  ELT L 95, 5.4.2007, lk 1.”


title: Komisjoni rakendusmäärus (EL) nr 1136/2011, 9. november 2011 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               10.11.2011

               ET

               Euroopa Liidu Teataja

               L 292/8

         KOMISJONI RAKENDUSMÄÄRUS (EL) nr 1136/2011,
   9. november 2011,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011 (millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga) (2) eriti selle artikli 136 lõiget 1,
   ning arvestades järgmist:
   Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused,
   ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub 10. novembril 2011.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. november 2011

            Komisjoni nimel presidendi eest

            põllumajanduse ja maaelu arenduse peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (EUR/100 kg)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  AL

                  64,0

                  MA

                  47,8

                  MK

                  61,4

                  TR

                  85,9

                  ZZ

                  64,8

                  0707 00 05

                  AL

                  64,0

                  EG

                  161,4

                  TR

                  135,1

                  ZZ

                  120,2

                  0709 90 70

                  AR

                  61,1

                  MA

                  70,1

                  TR

                  146,8

                  ZZ

                  92,7

                  0805 20 10

                  MA

                  80,2

                  ZA

                  74,4

                  ZZ

                  77,3

                  0805 20 30, 0805 20 50, 0805 20 70, 0805 20 90

                  AR

                  54,5

                  HR

                  10,3

                  IL

                  76,0

                  MA

                  79,7

                  TR

                  81,8

                  UY

                  54,6

                  ZZ

                  59,5

                  0805 50 10

                  AR

                  58,5

                  BO

                  59,5

                  TR

                  67,5

                  ZA

                  40,1

                  ZZ

                  56,4

                  0806 10 10

                  BR

                  231,5

                  CL

                  73,3

                  EC

                  65,7

                  LB

                  291,0

                  TR

                  144,2

                  US

                  268,2

                  ZA

                  80,8

                  ZZ

                  165,0

                  0808 10 80

                  CA

                  145,0

                  CL

                  90,0

                  CN

                  67,2

                  MK

                  41,0

                  NZ

                  127,6

                  ZA

                  150,1

                  ZZ

                  103,5

                  0808 20 50

                  CN

                  50,3

                  TR

                  133,1

                  ZZ

                  91,7

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.


title: Komisjoni rakendusmäärus (EL) nr 75/2013, 25. jaanuar 2013 , millega kehtestatakse erand määrusest (EÜ) nr 951/2006 seoses tüüpiliste hindade ja täiendavate imporditollimaksude kohaldamisega suhkrusektoris teatavate toodete suhtes ja tunnistatakse kehtetuks rakendusmäärus (EL) nr 892/2012, millega määratakse kindlaks teatavate suhkrusektori toodete tüüpilised hinnad ja täiendav imporditollimaks 2012/2013. turustusaastaks

text:
               26.1.2013

               ET

               Euroopa Liidu Teataja

               L 26/19

         KOMISJONI RAKENDUSMÄÄRUS (EL) nr 75/2013,
   25. jaanuar 2013,
   millega kehtestatakse erand määrusest (EÜ) nr 951/2006 seoses tüüpiliste hindade ja täiendavate imporditollimaksude kohaldamisega suhkrusektoris teatavate toodete suhtes ja tunnistatakse kehtetuks rakendusmäärus (EL) nr 892/2012, millega määratakse kindlaks teatavate suhkrusektori toodete tüüpilised hinnad ja täiendav imporditollimaks 2012/2013. turustusaastaks
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artiklit 143 koostoimes artikliga 4,
   ning arvestades järgmist:

               (1)

               Komisjoni rakendusmäärusega (EL) nr 892/2012 (2) on kehtestatud valge suhkru, toorsuhkru ja teatavate siirupite tüüpilised hinnad ja täiendavad imporditollimaksud 2012/2013. turustusaastaks.

               (2)

               Määruse (EÜ) nr 1234/2007 artikli 141 lõikes 2 on sätestatud, et täiendavaid imporditollimakse ei kehtestata, kui import tõenäoliselt ühenduse turgu ei häiri või kui nende mõju oleks kavandatava eesmärgiga võrreldes ebaproportsionaalne.

               (3)

               Liidu turul on suhkruhinnad juba pikema aja jooksul olnud tunduvalt üle võrdlushinna ning praeguse turuprognoosi alusel ei ole põhjust arvata, et suhkru hind maailmaturul langeks sellisele tasemele, et suhkru import, võttes arvesse praegust imporditariifi, häiriks ELi suhkruturgu, kui täiendavaid tollimakse ei kehtestata. Arvestades suhteliselt kõrgeid maailmaturu hindasid ei ole tõenäoline, et komisjoni 30. juuni 2006. aasta määruse (EÜ) nr 951/2006 (millega kehtestatakse nõukogu määruse (EÜ) nr 318/2006 üksikasjalikud rakenduseeskirjad kolmandate riikidega kauplemise suhtes suhkrusektoris) (3) artikli 36 lõikega 1 hõlmatud suhkrusektori toodete import häiriks liidu turgu, ning seepärast ei tuleks täiendavaid imporditollimakse selle impordi suhtes kehtestada. Võttes arvesse maailma ja liidu suhkruturu põhimõtteid, ei muutu kõnealune olukord kahel järgmisel turustusaastal, st kuni liidu kvoodisüsteemi kehtivuse lõpuni tõenäoliselt märkimisväärselt. Komisjon jälgib pidevalt suhkruturgu ja võtab vajaduse korral asjakohased meetmed.

               (4)

               Seni kuni täiendavaid tollimakse ei kehtestata, ei ole vaja täiendavate tollimaksude arvutamiseks kasutatavaid tüüpilisi hindasid kindlaks määrata.

               (5)

               Seega on asjakohane kehtestada erand määruse (EÜ) nr 951/2006 artikli 36 kohaldamisest kuni 2014/2015. turustusaasta lõpuni.

               (6)

               Seepärast tuleks komisjoni rakendusmäärus (EL) nr 892/2012 tunnistada kehtetuks.

               (7)

               Põllumajandusturgude ühise korralduse komitee ei ole eesistuja määratud tähtaja jooksul oma arvamust esitanud,

         ON VASTU VÕTNUD KÄESOLEVA MÄÄRUSE:
   Artikkel 1
   Erandina määruse (EÜ) nr 951/2006 artiklist 36 ei kohaldata täiendavaid imporditollimakse kõnealuses artiklis osutatud toodete suhtes kuni 30. septembrini 2015.
   Artikkel 2
   Rakendusmäärus (EL) nr 892/2012 tunnistatakse kehtetuks. Seda kohaldatakse siiski enne käesoleva määruse jõustumist kehtestatud täiendavate tollimaksude suhtes.
   Artikkel 3
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. jaanuar 2013

            Komisjoni nimel

            president

         José Manuel BARROSO

      (1)  ELT L 299, 16.11.2007, lk 1.

      (2)  ELT L 263, 28.9.2012, lk 37.

      (3)  ELT L 178, 1.7.2006, lk 24.